**הסיפור של ניבה דיין:**

ניבה נולדה ב14 לפברואר 1955, עד גיל שנתיים ניבה הייתה גרה ברמת השרון אחר כך עברה לגור ברחוב הניצנים במושבה הרצליה. היא גרה בהרצליה עם משפחתה- שני הורים ואחיה שבניהם שנתיים הפרש ועד היום ניבה גרה באותו הבית שבו גרו כל המשפחה.

כשניבה גרה בילדותה בהרצליה עוד לא היה אפילו כביש, מסביב הכל היה מלא בעצים. לניבה היו חברים רבים ומכיוון שרוב היום היו מבלים ביחד הם היו עושים שטויות ביחד מרוב מהשעמום- הם היו מתפסים על הברוש כדי לראות את הסרט בקולנוע (שבזמנו היה פתוח ולא באולם סגור), ניבה והחברים היו גונבים קלמנטינות מהשדות וישר בורחים מהחקלאים כי היו מוצאים בזה כמשחק מהנה וגם ליד הבית של ניבה היה בית פרטי של צייר וכל ילדי הרחוב היו משחקים בגינה שלו ביחד.

ניבה למדה בבית הספר ויצמן עד כיתה ח ואחר כך עברה לתיכון ראשונים שהיה התיכון היחיד בהרצליה. בגיל 12 ניבה חגגה בת מצווה עם הכיתה, אביה היה מדריך טיולים אז הוא אירגן לה טיול כיתתי לכבוד היום הולדת וניבה מאוד נהנתה. כשהייתה בת 12 הייתה מלחמת ששת הימים ומלחמת יום כיפור, אחיה היה בצבא וניבה מספרת שחששה דווקא לחיי אחיה ולא כל כך מן מהמלחמות. בסוף היסודי ניבה שיחקה כדורעף בקבוצה של הפועל ואחר כך עברה גם כן לריקוד.

כבר בשהותה בתיכון ניבה הכריזה לאחר הגדנ"ע שהיא תהיה הרמטכ"ל האישה הראשונה, ובסוף הייתה אמא ראשונה. היא התחתנה בגיל 19 ובסוף ניבה לא עשתה צבא ואחרי י"ב המשיכה ללמוד. בתחילת הנישואים ניבה עברה לגור ברעננה לשנתיים ואחר כך חזרה להרצליה. כשהייתה בת 20 נולד בנה הראשון וכשהייתה בת 30 נולדה ביתה השניה. בגיל 32 ניבה התגרשה והשאירה את שם המשפחה דיין, שמה לפני הנישואים היה כהנסקי. ניבה למדה 7 שנים רפואה והייתה אחות בקליניקה לבריאות כף הרגל, עבדה במחלקה פנימית בכפר סבא, ברמת השרון ובני ברק, וברעננה עבדה בבית אבות. במהלך היותה אחות ניבה פגשה את אותו הצייר שהייתה משחקת בחצר ביתו כשהייתה קטנה.

ניבה ירשה ממשפחתה תכשיטים שהיו של אימה, אוסף כדים ופסלונים וגם רהיטים של ההורים שלכל אחד מהם סיפור משפחתי משלו.

לפני שלוש שנים ניבה יצאה לפנסיה וכיום היא מתנדבת, חובבת אומנות מוזיקה מחול ותאטרון. לפני כמה שנים ניבה והחברים מהילדות עשו פגישת מחזור ועד היום הם מדברים בקבוצות וואטסאפ ויוצרים מפגשים.

ניבה אומרת שלא הייתה עושה שום דבר אחרת!